ব্যারাকপুরের বাল্মীকি ওয়েলফেয়ার সোসাইটির পক্ষ থেকে রাজেন বাল্মীকি বলেন, “ভারতের স্বাধীনতা সংগ্রামের ইতিহাসে এমন অনেক নিম্ন বর্গের মানুষ যেমন চেতন যাতভ,বাল্লু মেথর, বাঙ্কে চামার বা ভিড়া পাসির মতন অনেকে তাদের আত্মবলিদানের মাধ্যমে আমাদের স্বাধীনতা সংগ্রামে ভাগীদার কিন্তু তারা সকলেই বরাবর অবহেলিত। ১৮৫৭ সালের সিপাহী বিদ্রোহ মামলার প্রথম আসামি মাতাদিন ভঙ্গি ছিলেন যিনি ব্রিটিশ কোর্টে দোষী সাব্যস্ত হন এবং মৃত্যুদণ্ডে দণ্ডিত হন। এই মামলায় দ্বিতীয় অভিযুক্ত মঙ্গল পান্ডে ছিলেন। এই প্রসঙ্গে ইতিহাসবিদ ডঃ এম.এস. জয়প্রকাশ বলেন, যেহেতু একজন ভঙ্গি এই সিপাহী বিদ্রোহে অংশগ্রহণের জন্য মৃত্যুদণ্ড প্রাপ্ত প্রথম অভিযুক্ত হন, তাই তিনিই প্রথম স্বাধীনতা সংগ্রামের প্রকৃত নায়ক ছিলেন। আজ ৮ই আগস্ট ২০১৮ আমরা ব্যারাকপুর বাল্মীকি ওয়েলফেয়ার সোসাইটির তরফ থেকে ব্যারাকপুর ক্যান্টনমেন্ট বোর্ডের সি.ই.ও অনন্ত আকাশ মহাশয় যে ব্যারাকপুরে ধোবিঘাট বাস স্টপের নাম করন মাতাদিন বাল্মীকির নামে করেছেন তার জন্য ওনাকে ধন্যবাদ জানাচ্ছি।”